আই স দ্য ডেভিল
আই স দ্য ডেভিল (কোরীয়: 악마를 보았다, আংমার‍্যুল পোয়াত্তা) ২০১০ সালে মুক্তিপ্রাপ্ত দক্ষিণ কোরীয় মারপিটধর্মী রোমাঞ্চকর চলচ্চিত্র। পার্ক হুন-চঙের চিত্রনাট্যে চলচ্চিত্রটি পরিচালনা করেন কিম চি-উন। চলচ্চিত্রটিতে দেখানো হয় চাং কিয়ং-ছুল নামক এক সাইকোপ্যাথ সিরিয়াল কিলারের হাতে তার বাগদত্তা নির্মমভাবে খুন হওয়ার পর, এনআইসি এজেন্ট কিম সু-হিয়ন প্রতিশোধ নেওয়ার জন্য এক অভিযানে জড়িয়ে পড়ে। সু-হিয়ন ও কিয়ং-ছুল চরিত্রে যথাক্রমে লি পিয়ং-হুন ও ছোয়ে মিন-শিক অভিনয় করেন। ২০১১ সালের সানডেন্স চলচ্চিত্র উৎসবে চলচ্চিত্রটি প্রথম প্রদর্শিত হয় এবং যুক্তরাষ্ট্রে এটি সীমিত পরিসরে মুক্তি পায়।